Trenitalia

Trenitalia S.p.A. on Italian valtion rautatieyhtiön (FS) tytäryhtiö, joka harjoittaa junaliikennettä Italiassa ja lähivaltioissa. RFI on Trenitalian sisaryritys, joka puolestaan omistaa ja hallitsee pääosan Italian rautateistä. Trenitalian liikevaihto oli vuonna 2014 yhteensä 5,6 mrd. €, noin 70 prosenttia koko FS-konsernin liikevaihdosta. Trenitalia-yhtiöiden palveluksessa oli noin 32 000 henkilöä, lähes puolet FS-konsernin väestä. == Liikenne == Trenitalia harjoittaa sekä matkustaja- että tavaraliikennettä. Vuonna 2014 henkilöliikenteen matkustajasuorite oli 38,6 mrd. matkustajakilometriä ja tavaraliikenteen tavarasuorite 14,7 mrd. tonnikilometriä. Liikevaihto jakaantuu seuraavasti: Osa Liikevaihto v. 2014 mrd. € Osuus v. 2014 Kaukoliikenne 2,34 42 % Paikallisliikenne 2,66 47 % Henkilöliikenne yht. 5,00 89 % Tavaraliikenne 0,62 11 % Liikevaihto yht. 5,6 100 % Myyntituotoista (5,4 mrd. €) lipputulot olivat 3,2 mrd. € (59 %) ja julkisen liikenteen sopimustulot 2,0 mrd. € (37 %). == Suurnopeusjunaliikenne == Trenitalia harjoittaa suurnopeusjunaliikennettä RFI:n kaikilla nopean liikenteen reiteillä. === Frecciarossa === Frecciarossa () on Trenitalian nimi nopeimmille junayhteyksille, joiden huippunopeus on 300 kilometriä tunnissa. Reittejä ajavat yhtiön uusimmat junatyypit, Frecciarossa 1000, joka on Bombardierin Zefiro V300 -juna, sekä Frecciarossa ETR 500 -juna. Frecciarossa-linjoja on neljä. Lähtöjä oli vuonna 2016 päivittäin lähes 150 kpl: * Torino–Milano–Bologna–Rooma–Salerno, 97 lähtöä * Venetsia–Bologna–Rooma–Salerno, 20 lähtöä * Torino–Milano–Venetsia–Udine/Trieste, 28 lähtöä * Milano–Bologna–Ancona–Bari, 4 lähtöä. Junien täsmällisyys (myöhästyminen korkeintaan 15 minuuttia) oli vuonna 2014 97,6 prosenttia. === Frecciargento === Frecciargento () on toiseksi nopeimpien yhteyksien palvelu, jonka junien huippunopeus on 250 kilometriä tunnissa. Reittejä ajavat Alstomin Pendolino-junat tyypeiltään ETR600 ja ETR610 sekä Fiatin vanhemmat Pendolinot tyypiltään ETR485. Frecciargento-reittejä on neljä: * Rooma–Venetsia–Trieste/Udine (30 vuoroa päivässä) * Rooma–Verona–Brescia/Bolzano (14 vuoroa) * Rooma–Lecce (6 vuoroa) * Rooma – Reggio Calabria (2 vuoroa). Junien täsmällisyys (myöhästyminen korkeintaan 15 minuuttia) oli vuonna 2014 98,5 prosenttia. === Frecciabianca === Frecciabianca-junat () kulkevat perinteisillä rautateillä, ei suurnopeusradoilla. Junien huippunopeus on kuitenkin 200–250 kilometriä tunnissa. Frecciabianca-yhteydet ulottuvat koko Manner-Italiaan niin itärannikolle Leccestä Triesteen kuin länsirannikolle Reggio Calabriasta Genovaan. Frecciabianca-junia kolmea tyyppiä: * Fiatin Pendolino-junat ETR460 ja ETR470 ovat kallistuvakorisia junia 1990-luvulta. Niiden huippunopeus on 200–250 kilometriä tunnissa. * Osa Frecciabianca-junista on perinteisiä veturijunia. Junien täsmällisyys (myöhästyminen korkeintaan 15 minuuttia) oli vuonna 2014 96 prosenttia. Elettrotreno ETR.400.jpg|Frecciarossa 1000 -juna. ETR500 at Milano C (507558765).jpg| ETR500-juna vanhassa värityksessään Milano Centrale -asemalla. Frecciaargento 600 112.jpg|Frecciargento ETR600 -juna Venetsian Santa Lucia -asemalla. Brig ETR 610.jpg | ETR610-juna Brigin asemalla. ETR 485 Frecciargento in Bolzano (08-2013).JPG| ETR485-juna Bolzanossa. ETR.460 Frecciabianca ad Asti.jpg|Frecciabianca ETR460-Pendolino-juna Astissa. Bologna Centrale E402B Frecciabianca Completo.JPG|Frecciabianca E402 -veturijuna Bolognassa. Trenitalia Frecciabianca Class 414 No 414-139..jpg|Frecciabianca 414 -veturijuna Venetsiassa. == Lähteet == == Aiheesta muualla == Luokka:Italialaiset rautatieyhtiöt